Click orqali Uzmobile'ga to‘lov o‘tkazish mumkin bo‘ldi

Click tizimining foydalanuvchilari endi Uzmobile operatorining xizmatlari uchun to‘lov o‘tkazish imkoniga ega bo‘ldi, deb xabar berdi tizim matbuot xizmati.

Click kompaniyasi joriy yilning 20-fevral kuni “O‘zbektelekom” AKning Uzmobile filialini tizimga ulatish ishlarini tugatdi. Bugungi kunga kelib 120 000 dan ortiq bo‘lgan Click tizimining foydalanuvchilari shu kundan boshlab Uzmobile mobil telefonlarining balansini istagan paytlarida, 0% komissiya bilan to‘ldirish imkoniga ega bo‘ldi.
To‘lovlarni Click tizimiga ulangan mobil telefondan *880# USSD-so‘rovni yuborish bilan amalga oshirish mumkin. Ta’kidlash joiz, tizimdan foydalanish uchun internet tarmog‘iga ulanish va mobil telefonga qo‘shimcha dasturlarni o‘rnatish talab qilinmaydi.
Shu bilan birga to‘lovlar my.click.uz va m.click.uz saytlarida joylashgan “Shaxsiy kabinet” orqali ham o‘tkazilishi mumkin. Smartfon egalariga qo‘shimcha qulaylik yaratish va so‘rovlarga yanada tezroq ishlov berish maqsadida Click kompaniyasi o‘z hamkorlari bilan birgalikda Android va iOS operatsion tizimlar uchun maxsus ilovalar ishlab chiqargan.
Uzmobile xizmatlari uchun to‘lovlarni o‘tkazish imkonining yaratilishi “O‘zbektelekom” AK bilan hamkorlikning uchinchi bosqichidir. Kompaniya tomonidan “O‘zbektelekom” AKning boshqa filiallari xizmatlari uchun ham to‘lovlarni o‘tkazish imkonini yaratish bo‘yicha ishlar olib borilmoqda.